title: Kabupatèn Banjar
text: Kabupatèn Banjar iku Kabupatèn ing provinsi Kalimantan Kidul, Indonésia. Kutha krajan kabupatèn iki dumunung ing Kutha Martapura. Kabupatèn iki duwé jembar wewengkon ±4.688 km² lan sing ndunungi cacahé 464.148 jiwa (2006).
  
  Sesanti laladan "Barakat" tegesé 'berkah' (basa Banjar).
  
  Administrasi 
  Kabupatèn Banjar kapérang dadi 18 kacamatan, yaiku:
   Aluh-Aluh
   Aranio
   Astambul
   Beruntung Baru
   Gambut
   Karang Intan
   Kertak Hanyar
   Martapura
   Martapura Kulon
   Martapura Wétan
   Mataraman
   Paramasan
   Pengaron
   Telaga Bauntung
   Sambung Makmur
   Simpang Empat
   Sungai Pinang
   Sungai Tabuk
   Tatah Makmur
  
  Kutha Martapura 
  Kutha Martapura sing dadi kutha krajan Kabupatèn Banjar yaiku kutha sing kawasané ana ing Kacamatan Martapura, sabagéan Kacamatan Martapura Kulon, sabagéan Kacamatan Martapura Wétan lan sabagéan Kacamatan Astambul. Kutha iki uga duwé jenang Kutha Santri utawa Kutha Serambi Mekah ing Kalimantan, amarga okèh santri lan pesatren ing kutha iki. Jeneng liyané yaiku Kutha Intan amarga duwé panggonan kanggo gosok intan uga okèh toko sing dodolan intan lan akik. Intan lan akik iku kasil saka laladan sak ubengé Kutha Martapura.
  
  Perekonomian 
  Sapérangan gedhé masarakat duwé mata pencaharian tetanèn saka kebon Karèt sing rata-rata dadi kebon rakyat. Kajaba iku ngebon Jeruk dadi panguripané sapérangan masarakat lan dadi produk unggulan saka Kacamatan Astambul. Anané parusahan lokal, nasional, lan manca babagan Tambang Batubara mèlu mènèhi andil marang perekonomian ing Kabupatèn Banjar. Tambang Batubara ing kabupatèn iki diola déning parusahan seperti PT. Pamapersada Nusantara, PT. Kalimantan Prima Persada, PT. Pinang Coal Indonésia, lan liyané sing diawasi déning Perusahaan Laladan (PD. Baramarta).
  
  Suku bangsa 
  
   Suku Banjar: 361.692 jiwa
   Wong Jawa: 29.805 jiwa
   Suku Bugis: 828 jiwa
   Suku Madura: 13.047 jiwa
   Suku Bukit: 1.737 jiwa
   Suku Mandar: 17 jiwa
   Suku Bakumpai: 34 jiwa
   Suku Sunda: 1.187 jiwa
   Lainnya: 3.554 jiwa
  
  (Sumber: BPS sensus 2000)
  
  Lagu Laladan 
  
   Sungai Martapura
   Hura Ahui
   Kambang Barenteng
  
  Deleng uga 
  
   Basa Banjar
   Karajan Banjar
   Rumah Banjar
   Lagu Banjar
   Jogèd Banjar
   Suku Banjar
   Pratélan kabupatèn lan kutha ing Indonésia
  
  Pranala njaba 
  
   Situs resmi
  
   
  Banjar